

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 024-04/26-01/01

URBROJ: 238-16-01-26-1

Križ, 07. siječnja 2026.

Na temelju članka 34. stavka 3. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 33. i 34. Statuta Općine Križ («Glasnik Zagrebačke županije» br. 11/21, 57/23 i 25/25) i članka 35. stavka 1. i članka 112. Poslovnika Općinskog vijeća Općine Križ („Glasnik Zagrebačke županije“ br. 11/21),

# **S A Z I V A M**

**6. SJEDNICU OPĆINSKOG VIJEĆA OPĆINE KRIŽ**

Sjednica će se održati dana **12. siječnja** **2026. godine** **(ponedjeljak)** s početkom u **17,00** sati u sjedištu Općine Križ u Križu, Trg Svetog Križa 5.

Sukladno odredbi članka 152. Poslovnika Općinskog vijeća Općine Križ prije utvrđivanja dnevnog reda **usvaja se Zapisnik s 5. sjednice Općinskog vijeća Općine Križ.**

Za sjednicu predlažem slijedeći

DNEVNI RED:

**1. Aktualni sat.**

**2. Podnošenje** **Izvješća Ministarstva unutarnjih poslova, Policijske postaje Ivanić-Grad o stanju sigurnosti na području Općine Križ u 2025. godini.**

**3. Razmatranje prijedloga i donošenje Odluke o donošenju Plana rasvjete Općine Križ.**

**4. Razmatranje prijedloga i donošenje Odluke o komunalnoj naknadi.**

**5. Razmatranje prijedloga i donošenje Odluke o mjerama za sprječavanje nepropisnog odbacivanja otpada i mjerama za uklanjanje otpada odbačenog u okoliš na području Općine Križ.**

**6. Razmatranje prijedloga i donošenje Programa mjera osiguravanja primarne zdravstvene zaštite na području Općine Križ.**

**7. Razmatranje prijedloga i donošenje Odluke o donošenju godišnjeg plana davanja koncesija za 2026. godinu.**

**8. Razmatranje prijedloga i donošenje Odluke o dodjeli stipendija učenicima i studentima za školsku/akademsku godinu 2025./2026.**

**9. Razmatranje prijedloga i donošenje Zaključka o izdvajanju novčanih sredstava za sufinanciranje Programa produženog boravka u Osnovnoj školi Milke Trnine Križ iz Proračuna Općine Križ za 2026. godinu.**

**10. Razmatranje prijedloga i donošenje Zaključka o izdvajanju novčanih sredstava za sufinanciranje smještaja i prehrane učenika srednjih škola u učeničkim domovima u 2026. godini.**

**11. Razmatranje prijedloga i donošenje Odluke o raspoređivanju sredstava za redovito godišnje financiranje političkih stranaka i nezavisnih vijećnika Općinskog vijeća Općine Križ iz Proračuna Općine Križ za 2026. godinu.**

**12. Razmatranje prijedloga i donošenje Odluke o kratkoročnom zaduživanju Općine Križ kod Privredne banke Zagreb d.d. Zagreb.**

**13. Razmatranje prijedloga i donošenje Odluke o odabiru ponuditelja za kupnju nekretnina u vlasništvu Općine Križ.**

**14. Razmatranje prijedloga i donošenje Odluke o izdvajanju novčanih sredstava za naknadu za pruženu energetsku uslugu.**

U privitku dostavljam Zapisnik s 5. sjednice Općinskog vijeća Općine Križ te materijale uz predložene točke dnevnog reda, osim uz točke br. 6. i 13. koji će biti dostavljeni naknadno, dok će izvješće pod točkom br. 2. biti podneseno usmeno.

Molim članove Općinskog vijeća Općine Križ da se odazovu ovom sazivu, a eventualnu nemogućnost odaziva unaprijed najave putem telefona broj: 2831-510.

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić